Aikuisviihteen tähti Stormy Daniels on kertonut suhteestaan Donald Trumpiin ja aikoo nostaa oikeusjutun tätä vastaan.

Aikuisviihteen tähti Stormy Daniels on kertonut suhteestaan Donald Trumpiin ja aikoo nostaa oikeusjutun tätä vastaan. Paul Buck / EPA

Aikuisviihdetähti Stormy Danielsin mukaan tuntematon mies uhkaili häntä ja hänen tytärtään. Uhkaukset tapahtuivat sen jälkeen, kun Daniels aikoi paljastaa suhteensa Donald Trumpiin.

Stormy Daniels kertoi CBS:n 60 Minutes -ohjelmassa (siirryt toiseen palveluun) harrastaneensa kerran suojaamatonta seksiä Donald Trumpin kanssa kymmenen vuotta ennen Trumpin presidentinvaalikampanjaa. Trump oli lupaillut Danielsille paikkaa julkkisten Diili-ohjelmassa.

Stormy Danielsin mukaan häntä uhkailtiin väkivallalla vuonna 2011, kun hän oli aikeissa paljastaa salasuhteensa Donald Trumpiin. Hän ei omien sanojensa mukaan uskaltanut puhua poliisille asiasta.

Juorusivusto kertoi suhteesta muutama kuukausi myöhemmin, jolloin Stormy Daniels puolestaan kielsi tapahtuneen.

Vain 11 päivää ennen presidentinvaaleja 2016 Donald Trumpin lakimies lähestyi Stormy Danielsiä ja tarjosi 130 000 dollarin vaitiolosopimusta.

Televisioyhtiö CBS:n asiantuntijan mukaan kyseessä saattaa olla vaalikampanjaan tarkoitetun rahan väärinkäyttöä.

Vaikutusta presidentinvaalien lopputulokseen voidaan vain arvailla.

Tammikuussa 2018 Wall Street Journal (siirryt toiseen palveluun) paljasti suhteen ja sitä koskevan vaitiolosopimuksen nimettömiin lähteisiin viitaten.

Stormy Daniels kertoo olleensa seksisuhteessa Donald Trumpin kanssa kym menen vuotta ennen tämän presidenttiyttä. Nina Prommer / EPA

Stormy Daniels, oikealta nimeltään Stephanie Clifford on 39-vuotias aikuisviihteen ammattilainen. Hän on näytellyt, ohjannut ja käsikirjoittanut pornoelokuvia lähes parinkymmenen vuoden ajan.

Hän oli yksi alan tunnetuimpia esiintyjiä ja tutustui golfturnauksen yhteydessä Donald Trumpiin vuonna 2006. He päätyivät harrastamaan seksiä, vaikkei se alun perin ollut Danielsin idea.

Donald Trump avioitui nykyisen vaimonsa Melanian kanssa vuonna 2005, ja heillä on vuonna 2006 syntynyt poika.

Trump on kiistänyt kaikki väitteet suhteesta.

Aiheesta muualla:

After Stormy's big interview, Trump faces the storm alone (siirryt toiseen palveluun)

Lähteet: CBS